Nafarroako Parlamentuko Mahaiak, 2021eko urriaren 19an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Domingo González Martínez jaunak aurkeztutako galdera, Tuterako eta Lizarrako ospitaleetan 2022an egin beharreko inbertsioei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2021eko urriaren 19an

Lehendakaria: Unai Hualde Iglesias

GALDERAREN TESTUA

EH Bildu Nafarroa talde parlamentarioari atxikitako foru parlamentari Txomin González Martínez jaunak, Legebiltzarreko Erregelamenduan ezarritakoaren babesean, honako galdera hau aurkezten du, Nafarroako Gobernuko Osasuneko kontseilariak Legebiltzarraren Osoko Bilkuran ahoz erantzun dezan:

Osasun Departamentuak urriaren 8an iragarri zuen heldu diren bi urteotan 32,7 milioi euroko inbertsioa eginen duela. Emandako informazioaren arabera, inbertsio handia izanen da teknologian (PET, onkologiarako azeleragailuak, hiru gammakamera...) eta azpiegituretan, zenbait eraikin eta ospitale-gune berrituta (Nafarroako Laborategi Bateratua, ZIU pediatrikoa...); inbertsiorik gehienak, ordea, HUN/NOUrako izanen dira.

Hori dela-eta, honako hau jakin nahi dut:

• Tuterako eta Lizarrako eskualdeko ospitaleetan 2022an zer inbertsio egitea aurreikusten da teknologian eta azpiegituretan?

Iruñean, 2021eko urriaren 14an

Foru parlamentaria: Txomin González Martínez